cyanic-selkie/wikianc huggingface dataset:
SELENE
Selenological and Engineering Explorer (SELENE), også kalt Kaguya fra, er en japansk månesonde. Den ble skutt opp fra Tanegashima romsenter sør i Japan 14. september 2007. Sonden består av en modersonde som går i bane 100 km over overflaten og to mindre satellitter som går i polbane (kalt Okina og Ouna etter oppskyting).
Odd Bull
Odd Bull (1907–1991) var en norsk offiser i Hærens flyvåpen/Luftforsvaret som hadde en rekke sentrale militære verv fra 1940 til 1970. Han var blant annet sjef for Luftforsvaret. Bull hadde også oppdrag for FN og var i flere år stasjonert i Midtøsten, som han skrev bok om.
Familie
Bull ble født i Oslo som sønn av disponent Gjert Bull (1869–1940) og Sigrid Olsen Oddvin (1874–1965). Han ble gift i 1953 med Inga-Lisa Furugård (f. 1918–d. 2017).
Bakgrunn og karriere
Bull ble offiser og utnevnt til premierløytnant i 4. divisjons infanteri 1926. To år senere tok han Den militære høyskole og begynte deretter å studere matematikk ved Universitetet i Oslo på grunn av den vanskelige arbeidssituasjonen for nyutdannede offiserer. Han ble tatt opp ved Hærens flyskole 1929, og som følge av den nye forsvarsordningen som trådte i kraft 1930, fikk han samme år fast ansettelse ved Infanteriregiment nr. 9.
Bull ble beordret til Hærens flyvåpen på Kjeller 1931 og var i årene 1934–35 adjutant for sjefen ved flyskolen. Deretter fulgte tjeneste ved Trøndelag Flyavdeling 1935–37. 1937 vendte Bull tilbake til Kjeller og ble kort etter sendt til Tyskland for å hospitere ved Luftwaffe. I 1930-årene gjennomførte han også kurser og studiereiser i Storbritannia, Canada, USA, Frankrike, Sverige, Danmark og Italia. 1938 ble han beordret til 6. divisjon i Harstad, hvor han spesielt arbeidet med å utvikle luftforsvarsplanene for Nord-Norge. Fra krigsutbruddet i september 1939 tjenestegjorde han i staben for Hærens flyvåpen. Mot slutten av kampene i Sør-Norge var Bull med i en gruppe flygere ledet av Bjarne Øen. De forlot Norge ombord på MK «Sjøgutten» som gikk ut fra Herøy 6. mai 1940. .
Bull var med å bygge opp treningsleiren Little Norway i Toronto, og var ved den offisielle åpningen i november 1940 leirkommandant. Han ble så øremerket til å lede den første norske jagerskvadronen i Storbritannia, 331 (Norwegian) Squadron, og tok kommandoen der i januar 1941. For å få operativ erfaring før han overtok skvadronen, var han innom en treningsenhet (56 Operational Training Unit), deretter No 242 Squadron RAF.
Da enda en jagerskvadron, 332 (N) Squadron, skulle opprettes i januar 1942, ble Bull sjef for denne, mens Helge Mehre overtok kommandoen på 331. I mai 1942 ble han beordret tilbake til Little Norway, der han igjen var leirkommandant frem til flyttingen fra Toronto til Muskoka i 1943. Frem til han overtok som sjef for Organisasjonsavdelingen ved Flyvåpnenes Felleskommando i juli 1944, var Bull innom Transport Command og No 107 Squadron RAF, en Mosquito-skvadron.
Etter krigen deltok han i oppbyggingen av Luftforsvaret i Norge og var blant annet sjef for Luftkommando Nord-Norge. Fra 1960 til 1963 var han Sjef for Luftforsvaret.
FN-oppgaver
I 1963 ble han forespurt av FNs generalsekretær U Thant om å lede FNs overvåkningsorganisasjon for Midtøsten (United Nations Truce Supervision Organization). Da Bull gikk av fra denne stillingen 1970, beskrev Jerusalem Post ham som en «utypisk representant for FN». Han oppnådde stor tillit på begge sider i konflikten på grunn av sine diplomatiske evner og balanserte syn på Midtøsten-problematikken. Bull betraktet det som en plikt å gi norsk opinion – som han opplevde som ensidig pro-israelsk – et mer nyansert syn på konflikten i Midtøsten.
Han utgav to bøker, der den ene omhandler Norges rolle under andre verdenskrig (1947) og den andre om hans oppdrag i Midtøsten (1973). Sistnevnte bok vakte en del oppsikt på grunn av dens kritiske holdning til Israels krigføring og ikke minst, på grunn av den pro-Israelske holdningen og kunnskapsløshet om Midtøsten-konflikten som han mente preget det norske samfunnet på den tiden.
Utmerkelser
Bull mottok en rekke utmerkelser for sin krigsinnsats, blant annet St. Olavsmedaljen med eikegren. Han ble i 1970 tildelt storkors av St. Olavs Orden for «fremragende tjeneste for FN i Midtøsten». I medaljeoversikten til høyre skal den iranske ordene ha en rosett på båndet, i tillegg mottok Bull den jordanske uavhengighetsmedaljen (mulig samme som den jordanske Uavhengighetsordenen?) og pave Paul VIs minnemedalje.
Verv
Odd Bull var tredje formann i rekken i Luftforsvarets Offisersforening, fra 1948-49.
Weymouthfuru
Weymouthfuru (Pinus strobus) er en nordamerikansk art i furuslekten innenfor furufamilien.
Beskrivelse
Trærne blir 30–67 m høye med en stammediameter på 100–180 cm. Kronen er smalt kjegleformet. Barken er gråbrun med dype furer. Skuddene er grønnbrune med tynn behåring. Modne nåler sitter 5 sammen og er 6–10 cm lange. De er myke og vridde, og de er enten blågrønne eller blekt grågrønne. Konglene er hengende på skaft og 8–20 cm lange. De er blekbrune og kan være litt bøyde.
Utbredelse
Weymouthfuru vokser nordover til Saint-Pierre og Miquelon, Newfoundland, Anticosti og Gaspéhalvøya i Québec, vestover til sentrale og vestlige Ontario og lengst sørøst i Manitoba og sørover til sørøstlige Minnesota, nordøstlige Iowa, nordlige Illinois, Ohio, Pennsylvania og New Jersey. I Appalachene strekker utbredelsen seg videre sørover til nordlige Georgia og nordvestlige Sør-Carolina. Spredte bestander finnes i vestlige Kentucky, vestlige Tennessee og Delaware.
En lignende furu fra fjellene i sørlige Mexico og Guatemala ble tidligere regnet som en varietet, men har nå status som en egen art, Pinus chiapensis.
Økologi
I undervegetasjonen finnes blant annet bærlyng, krypberglyng, Diervilla lonicera, Comptonia peregrina, einstape, myskebregne, kråkefot, gjøksyre, kryparalia og kornell.
Av fugler som eter frøene, kan nevnes kanadasevjespett, amerikameis, hvitbrystspettmeis, furuparula, konglebit og grankorsnebb. Pattedyr som beiter på frø, bark og nåler omfatter amerikansk bever, snøskohare, bomullshalekaniner, trepiggsvin, amerikansk rødekorn, østamerikansk gråekorn, mus og hvithalehjort.
Nytte
Før europeernes ankomst fantes det enorme skoger med weymouthfuru med et antatt volum på 3,4 milliarder kubikkmeter. Det meste av disse skogene var hugget på slutten av 1800-tallet. Treslaget blir plantet i tømmerplantasjer, som prydtre og for å dekke til nedlagte dagbrudd. Det blir også brukt som juletre.
Weymoutfuru er provinstre i Ontario og delstatstre i Maine og Michigan.
I Norge
Arten er sjelden plantet i Norge. Den er mellomvert for den parasittiske soppen solbærfiltrust, og planting har i perioder vært forbudt. Den effektive frøspredningen gjør likevel at den er forvillet ganske mange steder nordover til Trondheim. I Fremmedartslista 2018 er weymouthfuru kategorisert som høy risiko på grunn av moderat invasjonspotensial og middels økologisk effekt.
Fiber Bragg Gitter
Fiber Bragg Gitter (FBG) er en strukturendring i et lite område i en optisk fiber. FBG har til hensikt å reflektere all energi i det innkommende lyset for en bestemt bølgelengde og å tillate resten av lysenergien å fortsette videre gjennom fiberen. Et annet bruksområde for et FBG er som et filter som stopper lys med en bestemt bølgelengde.
Produksjon
Man lager et Bragg Gitter mønster ved å endre brytningsindeksen til kjernen i en optisk fiber. Når denne brytningsindeksen har konstant og jevn sinusstruktur, med en gitt bølgelengde vekslende mellom n2 og n3, vil en innkommende bølge med identisk bølgelengde «stoppe i sinuskurven» og bli reflektert. Når dette området strekker seg over mange bølgelengder, vil opptil 99% av det innkommende lyset bli reflektert tilbake til senderen. Den reflekterte bølgelengden \lambda_B bestemmes av følgende formel
En fiber kan inneholde flere Bragg Gitter mønstre plassert utover i fiberen. Hvis disse mønstrene har forskjellige bølgelengder, vil alle Bragg Gittrene reflektere tilbake hver sin bølgelengde. Men det kan ikke være uendelig mange av disse Bragg gittrene. Så hvis man ønsker en sensor langs hele fiberens lengde bruker man andre systemer, en fellesbetegnelse på disse er Distributed Temperature Sensing (DTS).
Interferens
En måte å lage et Bragg Gitter mønster i en optisk fiber på er å bestråle en lysfølsom fiber med to like lysstråler fra to forskjellige vinkler, som vist på figuren. Lyset lager da et interferensmønster i brytningsindeksen til fiberkjernen.
Måleinstrument
Som temperaturmåler er man interessert i å måle den påkjenningen temperaturen påfører fiberen. Den fysiske endringen i brytningsindeksen i en optisk fiber er lineært proporsjonal med temperaturen, og gjør at det blir en litt annen bølgelengde som blir reflektert i Bragg Gitteret. Derfor kan man ved å avlese den reflekterte bølgelengden, regne seg frem til hvilken temperatur som omgir fiberen.
Diskursanalyse
Diskursanalyse er en metode i sosiolingvistikken og et generelt begrep for en rekke tilnærmingsmetoder for å analysere skriftlige, muntlige og semiologiske hendelser. Sosiolingvistikken er den delen av språkvitenskapen som arbeider med forholdet mellom språket og samfunnet, dvs. studiet av språket som sosialt fenomen. Diskursanalyse er en kvalitativ metode som analyserer mening der meningen oppstår, i språket selv. En diskurs er en meningsytring, utfoldelse eller utveksling av kulturuttrykk på bestemte felter over tid. Diskurser kan etablere seg som et sett koder og tegn på et område. Diskursanalyse faller innenfor det sosialkontruktivistiske forskningsparadigmet.
Metode
Målet med diskursanalyse er å analysere det språklige og det materielle innholdet i en diskurs, dette gjøres ved å studere og analysere det lingvistiske innholdet i en tekst, eller flere tekster. Ordet tekst forstås i denne sammenhengen som et vidt begrep som innebærer alt som kan forstås som tekst, slik at for eksempel samfunnsprosesser også kan fortolkes som tekst. Eksempler på potensielle kilder for materiale er aviser, offentlige arkiver og blogger.
I diskursanalyse anses forskeren ikke som objektiv. Dette betyr ikke nødvendigvis at forskeren bør være objektiv som et ideal, men at hun må forstå at hun er subjektiv av natur. For å gjøre en diskursanalyse i et tema bør man være vel belest innenfor området og forstå temaet som analyseres før man begynner analysen. Det finnes mange måter å utføre en diskursanalyse på i praksis, et eksempel er Neumann (referert ovenfor), som foreslår tre temaer som bør ses på:
Avgrensing dreier seg om å begrense diskursene som skal inkluderes og materialet som analyseres. Dersom forskeren ser på innvandring i Norge som hoveddiskurs er det mange temaer som kan være interessante å inkludere, slik som representasjoner av innvandrere som kriminelle, asyldebatt, politiske meninger, formuleringer i lov og ytringsfrihet, og også mer spesifikke debatter slik som debatten om bruk utenlandske flagg i 17. mai-tog. Det vil være svært vanskelig for en forsker å studere alle disse områdene, og dermed må studiet avgrenses til hva forskeren mener er relevant.
I et sosialkonstruktivistisk verdensbilde (ontologi) er det tillatt å diskutere hvorvidt det finnes en virkelighet utenfor menneskelig oppfatning, i den forstand kan virkelighet forstås som delte representasjoner. Ulike representasjoner kan dermed sees som konkurrerende virkeligheter. I en diskurs finner man ofte en dominerende virkelighet og en eller flere mindre konkurrerende virkeligheter. Å se på representasjoner kan avdekke maktstrukturer og lag med mening. De ulike virkelighetene kan avdekkes og beskrives gjennom for eksempel innholdsanalyse.
Når forskeren så ser på lagdeling er det varigheten til de ulike linjene i diskursen som er temaet. Her ser man på hvordan en virkelighetsoppfatning utvikler seg og sprer seg. Det kan også være interessant å studere på hvordan begreper defineres i denne sammenhengen. For eksempel i innvandringsdebatten kan det være at både «mer innvandring»- og «mindre innvandring»-sidene i debatten ønsker å definere begrep som «inkludering» og «asylsøker» og foruten også relaterte begreper slik som sosial dumping fordi meningsinnholdet i slike begreper påvirker verdensbildet til de som benytter ordene.
Herøy kirke (Møre og Romsdal)
Herøy kirke (Herøy kyrkje) er en arbeidskirke i Fosnavåg i Herøy i Møre og Romsdal. Den er en del av Den norske kirke og hører til Søre Sunnmøre prosti i Møre bispedømme. Kirken har 700 sitteplasser, og ble vigslet av biskop Odd Bondevik 16. februar 2003. Kirken er den fjerde kirken i Herøy og ble bygget etter at den tredje kirken brant til grunnen 26. desember 1998.
Historie
Den første kirken i området ble bygd på øyen Herøy i tidlig middelalder. Dette var en liten steinkirke som var hovedkirke for hele ytre Sunnmøre. Kirken ble revet i 1859, og erstattet av en trekirke. I 1916 ble sognet delt, og kirken ble revet. Herøy hovedkirke ble så bygd i Skaret i Fosnavåg, mens Indre Herøy kirke ble bygd i Stoksund. Herøy hovedkirke brant ned natt til andre juledag 1998. Mange kunstverk fra middelalderen gikk tapt i brannen.
Dagens kirke
Dagens kirke ble vigslet i 2003. Kirken har 700 sitteplasser, når man tar alle forsamlingsrom med i betraktningen, og er på tilsammen 2300 kvadratmeter, fordelt over to etasjer. Kirkekontoret for Herøy sokn ligger også i kirken.
Utsmykking
Kunsten i kirken er laget av Per Odd Aarrestad. Han kaller midtgangen i kirken for «menneskets livsakse». I midtgangen er det sju relieff som skal symbolisere veien til Gud. Alterutsmykkingen er 18 meter høy, og blir kalt «himmelaksen». Den skal peke mot Gud. Alterskapet er skåret i tre og har to motiver. Åpnet viser den Kristussymbolene XP og krone i tillegg til symboler knyttet til Bibel og sakramenter. Lukket viser det den lidende Kristus. Over alteret henger et kors i laminert glass og speil. Det er også flere glassmalerier på ulike vegger i kirken.
Alter, døpefont og prekestol
Alteret, døpefonten og prekestolen ble tegnet av Aslaug Øyehaug og Benedikte Holmberg. På alteret ligger det en stilisert alterduk i stål. Duken har en bord av ulike kristne kors. Nederst på alteret er det preget korsornamenter inn i betongen. Døpefonten har et rom der det ligger en bit av den gamle døpefonten fra 1572, som ble ødelagt i brannen. Døpefonten er preget med en duevinge. Dåpsfatet er laget i glass av Ine Harrang. Prekestolen har ornamentmotiv av kornaks.
Orgelet
Orgelet er bygd av Jehmlich Orgelbau fra Dresden i Tyskland, og ble vigslet 30. november 2003.
Dawn of the Dead (2004)
Handling
Ana en sykepleier er ferdig med skiftet hennes i et sykehus og drar hjem til sin kjæreste. Henne og mannen hennes Louis har sex og mister nyhetsreportasjene som snakker om hva som skjer. Etter det legger de seg. Hun våkner når en zombie kommer inn i huset som faktisk er hennes egen datter. Ana lurer på om hun er skadet grunnen alt blodet. Datteren biter Louis, på dette tidspunktet stenger hun ut datteren ut av rommet, og prøver å hjelpe Louis men etterhvert dør han, men plutselig våkner ha opp som en zombie og begynner og angripe Ana. Hun blir jagd ut av huset og så ser hun hva som foregår i nabolaget når hun ser nabolaget blir angrepet av zombier som angriper folket. Hun går inn i bilen og begynner og kjøre, mens hun ser kaos rundt i nabolaget. Etter en stund blir hun angrepet av en mann som vil komme seg inn i bilen. Dette fører til at bilen krasjer i et tre. Mange timer senere våkner hun opp av en politi mann som lurer på hvis hun er en zombie. Etter på møter de Andre, Michael og hans russiske kone Luda. Etterhvert kommer de til et shoppingsenter, de tror at alt er trygt. Helt til at en zombiene angriper politimannen, men som kan forsvare seg.. De tar heisen opp til første etasje og møter de tre sikkerhets vaktene C.J., Bart og Terry som avvæpner dem mot at de får oppholde seg der. De overlevende går oppå taket og møter Andy som eier en våpen butikk, dessverre kan de ikke hjelpe han fordi mellom han og dem er det haug med Zombier.
Neste dag kommer det en lastebil med overlevende fra Fort Pastor som sier at området er tatt over av zombier og at det er farlig og dra dit. En av de overlevende er bitt og etterpå dør hun og blir en zombie, dette gjorde at de fant ut at man blir en av dem hvis man blir bitt. De må etterpå drepe Frank som også er bitt.
Etter en lang tid i shopping sentere begynner de og gå tom på mat så de lager en plan for og rømme fra byen. Dette fører til at de prøver å redde Andy, men dessverre blir han bitt av en zombie. De andre overlevende tar en buss og drar til havnen der de tar en båt og rømmer. Etter noen dager kommer de til en øy som er tatt over av zombier, du ser at de prøver å kjempe mot zombiene, men så begynner rulleteksten som gjør det et mysterium hvis de overlever.
Spesialutgave
I en spesialutgave av filmen er det en ekstra film der man kan se en nyhetsreportasje av hva som skjer i USA og andre land og hvor rask viruset sprer seg.
Kritikk
Filmen fikk bra kritikk av både anmeldere og fans av den originale Romero-filmen, og til og med George A. Romero sa filmen var bra. Hans sa blant annet følgende: «It was better than I expected. [...] The first 15, 20 minutes were terrific, but it sort of lost its reason for being. It was more of a video game. I'm not terrified of things running at me; it's like Space Invaders. There was nothing going on underneath.» Filmen innbrakte over 102 millioner dollar verden over og er en av de få zombie-filmene som har klart dette. Zack Snyder høstet stor suksess med denne filmen som kan sies å være hans internasjonale gjennombrudd.
Københavns Fondsbørs
Københavns Fondsbørs (engelsk Copenhagen Stock Exchange) er et dansk selskap som formidler handel av verdipapirer.
Børsvirksomheten startet i Christian IVs børsbygning, oppført på 1620-tallet for å tjene som varebørs, men lokalene ble for små i 1974, og fondsbørsen flyttet til Nikolaj Plads.
Københavns Fondsbørs ble i 1996 omdannet fra en selveiende institusjon til et aksjeselskap i forbindelse med den såkalte Børsreform II, som opphevet børsmonopolet. Aksjekapitalen ble fordelt med 60 % til de handlende medlemmer og med 20 % til såvel aksje- som obligasjonsutstederne.
Selskapet har siden 2005 vært eid av det finsk-svenske selskapet Nasdaq Nordic, som også eier fondsbørser i andre nordiske og baltiske land.
Under Københavns Fondsbørs hører også First North.
Garij Napalkov
Garij Jurjevitsj Napalkov (russisk: Гарий Юрьевич Напалков; født 27. juni 1948 i Gorkij) er en russisk tidligere skihopper som konkurrerte for Sovjetunionen. Han representerte Burevestnik Gorkij.
6. januar 1968 vant han hoppukerennet i Innsbruck og kom på sjetteplass sammenlagt. Den følgende vinteren vant han rennet i Oberstdorf, men ble bare nummer 15 i sammendraget.
Vinteren 1969/70 markerte høydepunktet i Napalkovs karriere. I hoppuka kom han på tredjeplass sammenlagt, og under VM 1970 i Štrbské Pleso gikk han helt til topps både i normalbakken og i storbakken.
Under OL i Grenoble i 1968 ble han nummer 11 i storbakken i Saint-Nizier og nummer 14 i normalbakken i Autrans. Under OL 1972 i Sapporo ble han nummer seks i storbakken og nummer sju i normalbakken. I VM i skiflyging ble han nummer 39 av 43 deltakere i Planica i 1972 og nummer 41 av 51 deltakere i Oberstdorf i 1973.
Garij Napalkov vant det individuelle hopprennet i Lahtisspelen i 1970. Samme år tok han andreplassen i Holmenkollrennet. Det året ble han sovjetisk mester i både stor- og normalbakke.
Pedro Delgado Campaña
Pedro Delgado Campaña er en ecuadoriansk økonom, som fra november 2011 til desember 2012 var sentralbanksjef i Ecuadors sentralbank (Banco Central del Ecuador).
Campaña gikk av som sentralbanksjef i desember 2012, etter at det ble avslørt at hans utdanning ikke var gyldig. Ecuadors minister for økonomisk politikk, Jeannette Sanchez, overtok stillingen som sentralbanksjef midlertidig, fram til Diego Martínez ble innsatt som ny sentralbanksjef 16. januar 2013.
Mitokondrielt DNA
Mitokondrielt DNA eller mtDNA er DNA som finnes i mitokondrier, som er en del av alle celler i kroppen foruten om erytrocytter, som utgjør en stor bestanddel i blodet. Mitokondrier sørger for energi (i form av adenosintrifosfat, også kalt ATP) til cellen og kan derfor godt kalles den enkelte celles kraftverk.
Mitokondria er nødvendig for blant annet bevegelse, syntese av makromolekyler og opprettholdelse av cellers membranpotensial. Mitokondrium inneholder sitt eget DNA (mtDNA); 100–10 000 kopier av et dobbeltrådet sirkulært 16 569 bp langt DNA molekyl som koder for 13 proteiner med sentral betydning for energiproduksjon (oksidativ fosforylering) og mitokondrienes eget proteinsynteseapparat (rRNA og tRNA). De langt fleste mitokondrielle proteiner må importeres fra cellens cytoplasma, og disse proteinene kodes for av gener som befinner seg i cellekjernen. Dette gjør at de fleste mitokondriesykdommer skyldes feil i kjerne-kodete gener.
mtDNA muterer som alt DNA og kan bare nedarves fra mor til avkom, fordi morens eggceller ødelegger mitokondria i hannens sperma når de befruktes. Det gjør det mulig å følge morslinjene tilbake i tid. Hver gang et mtDNA muterer oppstår det nemlig en ny type mtDNA. Mutasjonshastigheten i DNA regnes for å være forholdsvis konstant over tid. Det gir forskere en unik muligheter til å aldersbestemme levende organismer, for eksempel mennesker, hunder, kattedyr og lignende, fordi muteringen i mitokondriene fungerer som en slags klokke. Desto mer ulikt DNAet er mellom to individer, desto lenger tilbake i tid ligger en eventuell felles stammor.
Ny forskning skaper imidlertid tvil om denne hypotesen. Kraytsberg m.fl. har vist at mitokondriell rekombinasjon er mulig blant mennesker.
Lamia (by)
Lamia (gresk: Λαμία) er en by og kommune i prefekturet Fthiotis i periferien Sentral-Hellas i Hellas. Den er hovedstad i både prefekturet og i periferien.
Navn
En redegjørelse forteller at byen ble oppkalt etter den mytologiske figuren Lamia, datter av Poseidon, men en annen redegjørelse hevder at navnet kommer fra malianerne, innbyggerne i det omliggende området. I middelalderen ble Lamia kalt for Zetounion (Ζητούνιον), et navn først benyttet i det åttende økumenisk råd i Konstantinopel i 869. Byen var kjent som Girton under frankernes styre etter det fjerde korstog og senere El Cito da den var kontrollert av det katalanske selskap av leiesoldater. Da tyrkerne besatte den, ble byen kalt for Izdin eller İzzeddin. Byen var også kjent som Zeitoun, Zitouni (Ζητούνι), Zirtounion, og Zitonion.
Historie
Arkeologiske utgravninger har vist at stedet Lamia har vært befolket siden minst bronsealderen (2000-tallet f.Kr.), men den første gang den ble nevnt i skriftlige nedtegnelser var da den ble rammet av jordskjelv i 424 f.Kr. Den var da en viktig spartansk militærbase.
I antikken var byen av betydning grunnet dens strategiske lokalisering i kontrollere den smale kyststripen som knyttet sørlige Hellas med Thessalia og resten av Balkan. Byen var derfor befestet på 400-tallet f.kr. og ble utfordret av makedonerne, thessalianernes og det aitoliske forbund fram til romerne erobret den tidlig på 100-tallet f.Kr. Etter Aleksander den stores død i 323 f.Kr., gjordeathenerne og andre grekere opprør mot det makedonske overherredømmet. Antipatros, Makedonias regent, søkte tilflukt bak de omfattende forsvarsmurene til byen (Den lamiske krig, 323–322 f.Kr.). Krigen endte med at den athenske hærføreren Leosthenes' død, og ankomsten av en makedonsk hær på 20 000 menn. Lamia hadde i ettertid en blomstringsperiode, særlig på 200-tallet f.Kr. under aitolisk hegemoni, men det kom til en brå slutt da romerske Manius Acilius Glabrio herjet byen i 190 f.Kr.
Lite er kjent om byens historie deretter. I senantikken var byen sete for en biskop, og den dukker opp på nytt i de historiske nedtegnelser i 869/870 under navnet Zetouni. Etter det fjerde korstog (1204) ble byen erobret av frankiske korsfarere tilhørende hertugdømmet Athen som gjorde byen til et sete for et baroni. I 1218 ble den erobret av styrkene til despotatet Epirus, og ble overgitt igjen til frankerne i 1275 som en medgift. Fra 1446 var byen underlagt Det osmanske rike fram til det ble en del av det nye uavhengige kongeriket Hellas i 1832. Fram til annekteringen av Thessalia i 1881 var den en grenseby (grensene ble trukket ved et sted kjent som «Taratsa» rett nord for Lamia).
Clementine
Clementine var et amerikansk romfartsoppdrag som ble gjennomført i samarbeid mellom NASA og Ballistic Missile Defense Organization (BMDO) fra 1994. Målet med oppdraget var å teste materiell og foreta vitenskapelige observasjoner på månen og nærjordsasteroiden 1620 Geographos.
Observasjonene av asteroiden ble gitt opp på grunn av tekniske problemer, men observasjonene av månen ble gjennomført. De mest oppsiktsvekkende resultatene fra denne observasjonen ble offentliggjort 5. mars 1998 av NASA. De gikk ut på at data fra oppdraget indikerte at der finnes vann på månen – så mye vann at det kunne danne grunnlag for en koloni for mennesker samt en stasjon for rakettdrivstoff.
Nåde den som tror
Nåde den som tror er et norsk livssynserie som gikk på TV 2 i 1996. Den norske ungdomspresten Sunniva Gylver var en av de mest sentrale personene i serien. Til forskjell fra andre livssynsprogrammer så hadde Nåde den som tror en veldig utradisjonell og ungdommelig stil, og ble i sin tid regnet som det første livssynsprogrammet for unge mennesker. Programmet gikk sent på mandagskveldene den første tiden, deretter på torsdagskveldene.
Om serien
Programmet var et forsøk på å få kirken ut der ungdommer og voksne folk var, og få unge bymennesker i tale om tro og tvil. Fire pilotepisoder ble innspilt i desember 1995 og sendt i januar 1996. Suksessen gjorde at det ble en serie på i alt 17 programmer.
Konseptet gikk ut på at en prest fra Den norske kirke ble sendt ut i Oslos natteliv. Rundt bordene på Oslos kafeer og barer fant vedkommende mennesker som var opptatt av meningen med livet. Den andre programlederen, Natt&Dag-redaktør Espen Sletner, hadde rollen som taxisjåfør og plukket opp tilfeldige passasjerer på byen på kveldstid som han forsøkte å utfordre til en samtale om tro og tvil. Flere norske kjendiser gjestet taxien.
Programmet fikk blandet mottakelse av TV-anmelderne.
Net als toen
«Net als toen» (norsk: akkurat som den gang) er en nederlandsk sang fra 1957, framført av Corry Brokken med melodi av Guus Jansen og tekst av Willy van Hemert. Den vant Eurovision Song Contest 1957, som var den andre utgaven av konkurransen. Det finnes også en tysk versjon, «Damals war alles so schön» (den gang var alt så fint), og en fransk versjon «Tout comme avant» (akkurat som før).
Sangen
«Net als toen» er en klassisk nederlandsk vise. Den nederlandske teksten handler om en kvinne som ber ektemannen om å være som han var i gamle dager. Hun føler at ekteparet har sunket ned i hverdagen, og hun vil gjenoppleve romantikken fra den gang kjærligheten deres var ung.
Eurovision Song Contest
Corry Brokken deltok med to sanger i den nederlandske finalen i forkant av Eurovision Song Contest 1957. Der vant hun med «Net als toen», og det andre bidraget hennes «Iwan» kom på andreplass.
Sangen ble ingen stor slager i Europa, og den lå på den nederlandske singellisten i bare fem uker. Høyeste notering var en åttendeplass. På den flamske singellisten lå «Net als toen» i tolv uker med en trettendeplass som høyeste notering.
Coverlåter
Flere andre artister har spilt inn coverversjoner av «Net als toen»:
Versjonene med Margot Eskens, som representerte Tyskland i 1966 og Margot Hielscher, som representerte Tyskland i 1957 og 1958, er lengre enn den tyske versjonen med Corry Brokken.
Vysoké Tatry
Vysoké Tatry er en by og kommune i regionen Prešov nordøst i Slovakia. Byen ligger i Høye Tatra, en del av Tatrafjellene. Det er blant byene med størst areal i Slovakia, 360 km². Byen er det største turistmålet i Slovakia etter hovedstaden Bratislava.
Vysoké Tatry har ingen samlet bybebyggelse, men består av 3 områder med 14 bosettinger:
Historie
Kommunen Vysoké Tatry ble etablert i 1947. I 1960 ble kommunen delt opp i mindre enheter: Starý Smokovec, Štrbské Pleso, Tatranská Lomnica, Ždiar og Štôla. I 1990 ble Starý Smokovec, Štrbské Pleso og Tatranská Lomnica slått sammen til byen Starý Smokovec som i 1999 skiftet navn til Vysoké Tatry.
Ski-VM 1935 og Ski-VM 1970 ble arrangert i området.
Internasjonalisering og lokalisering
Internasjonalisering og lokalisering omfatter prosessen for å tilpasse et produkt til et internasjonalt marked, blant annet ved å tilpasse det til lokale forhold i et gitt land eller språk. Prosessen omfatter tilpassing av tekster, sorteringsfølger, datoformat og så videre.
Internasjonalisering blir ofte omtalt som I18N, som er en vanlig forkortelse for det engelske ordet for internasjonalisering (Internationalization). Forkortelsen er strukturert etter ordet: den starter med «I» og fortsetter med «18», som er antall bokstaver som er fjernet, før den avsluttes med «N».
Ljudinovo
Ljudinovo (russisk: Людиново), er en by i Kaluga oblast i Russland. Den ligger ved bredden av Lompad-reservoaret, som er dannet av en demning i elva Nepolot, rundt 140 km sørvest for Kaluga. Innbyggertall: 41 400 (2005 est.), 41 829 (folketelling 2002).
Landsbyen Ljudinovo ble første gang nevnt i 1626. Den vokste senere til en industriby og fikk innvilget bystatus i 1938.
Ralph Beard
Ralph Milton Beard, Jr. (født 2. desember 1927 i Hardinsburg i Kentucky, død 29. november 2007 i Louisville i Kentucky) var en amerikansk basketballspiller som deltok i de olympiske leker 1948 i London.
Beard spilte collegebasket på University of Kentucky
Acid jazz
Acid jazz (direkte oversatt syrejazz, også kjent som groove jazz eller i den senere tid også club jazz) er en musikksjanger som kombinerer jazz som er preget av elementer som soul, funk, disco med nittitalls engelsk dansemusikk, spesielt gjentagende rytmer og modal harmoni. Den utviklet seg mellom 1980- og 90-tallet.
Acid jazz oppsto i noen av Londons klubber rundt 1980. Etter hvert spredte den seg til Japan, Amerika, Øst-Europa og Brasil.
En av ideene med denne sjangeren er å føre jazzen tilbake til der jazzen ble født, i dansehallen. Det er derfor den er sjelfull, groovy, har fengende tilbøyeligheter og lyd.
Noen kjente norske artister er: Xploding Plastix og Beady Belle.
125 Liberatrix
125 Liberatrix er en hovedbelteasteroide. Den er navneopphavet til asteroidefamilien Liberatrix. Den ble oppdaga den 11. september 1872 av Prosper-Mathieu Henry fra Observatoire de Paris i Paris. Navnet betyr frigjører – og er antakelig ment å feire Frankrikes frigjøring fra keiserdømmet, eller fra tysk okkupasjon etter Den fransk-prøyssiske krigen.
Toddy
Toddy eller toddi er et engelsk uttrykk som brukes om en drikk med alkohol, sukker, krydder og varmt vann. Alkoholingrediensen kan være både vin og sprit.
Solbærtoddy
lages med solbærsaft eller solbærsirup. Saften blandes med varmt vann og sukker. Det kan også blandes inn eplesaft eller hel kanel og hel nellik eller cognac.
Užupis
Užupis (polsk: Zarzecze) er et distrikt i Vilnius i Litauen. Užupis ligger i gamlebyen i Vilnius og som står på UNESCOs verdensarvliste. Navnet betyr "på den andre siden av elven"; og elven det refereres til, er Vilnia, som gav navnet til Vilnius. Distriktet er et populært sted for malere og sammenlignes ofte med Montmartre i Paris. Her er det derfor mange kunstgallerier, kunstnerverksteder og kafeer. Užupis erklærte seg som selvstendig republikk (Republikken Užupis) i 1997.
Ubetitlet adel
Ubetitlet adel er betegnelsen på den adelen som ikke fører noen tittel (f.eks. baron, greve, hertug o.l.). I både Skandinavia og det kontinentale Europa utgjør den ubetitlede adelen den langt største gruppen av adelsslekter. Ubetitlet adel er ikke nødvendigvis den «laveste» gruppen av adelsslekter, mange ubetitlede adelsslekter kan være svært gamle. Samtidig har de fleste slekter som har blitt adlet i nyere tid (såkalt brevadel) fått adelskap som ubetitlet adel. I flere land er det temmelig vanlig at adelsslekter, også de ubetitlede, fører navneledd som «av» eller «til» (angir eierskap) på forskjellige språk, som det tyske von og zu, det franske de, og det skandinaviske af (av), men det er ikke noen automatikk i dette. Gamle skandinaviske adelsslekter gjør tradisjonelt ikke det, men skikken ble tatt i bruk for en del nyadlede slekter fra 1600-tallet av.
Užupis
Geografi
Užupis er ganske lite og isolert, og er bare 0,60 km². På den ene siden ligger gamlebyen, på den andre siden er det en fjellside hvor det er det et gammelt industriområde fra Sovjet-tiden. Den første broen som ble bygget over elven sto ferdig på 1600-tallet, og på den tiden bodde det for det meste jøder her.
Historie
I Užupis ligger Bernardinergravlunden, en av de eldste gravlundene i Vilnius. De fleste av jødene i distriktet utvandret under Holocaust, og senere ble den jødiske gravlunden ødelagt av Sovjet.
De eneste husene som ble igjen etter Holocaust ble etterhvert bebodd av hjemløse og prostituerte. Inntil Litauen erklærte sin uavhengighet i 1990, var det ett av de farligste områdene i byen. Området er i dag et populært tilholdssted for kunstnere og bohemer.
Republikken Užupis
Det første store initiativet som ble tatt av befolkningen, var byggingen av Frank Zappa-monumentet i Vilnius. Den tidligere borgermesteren i Vilnius, Artūras Zuokas, bor i Užupis og deltar ofte på republikkens arrangementer.
Engelen i Užupis
Den 4. april 2001 ble en statue av en engel som blåser i en trompet avduket på torget. Den skal symbolisere den kunstneriske friheten til distriktet. Etter dette monumentet kalles ofte Užupis for «Englenes Republikk». Skulptøren Romas Vilčiauskas har også laget Užupis havfrue.
Brevadel
Brevadel er en vanlig betegnelse på slekter som har mottatt sitt adelskap gjennom adelsbrev (-patent), særlig hvis dette er av nyere tid og hvis dette ble gitt betaling for. Motsetningen til brevadel refereres gjerne til som uradel. Ingen av disse betegnelsene har hatt formell/juridisk status.
Den store økningen i antallet brevadelige familier fra 1700-tallet og fremover, samt det at mange adelskap ble kjøpt, førte til at den eldre adelen forsøkte å distansere seg fra den nye brevadelen. For Danmark-Norges del var denne nye adelen kongens forsøk på å styrke Eneveldet, som den gamle adelen og særlig Riksrådet hadde kjempet mot.
Ratzinger
Ratzinger er et familienavn fra Sør-Tyskland, og kan blant andre referere til en av følgende personer:
Frank O’Hara
Frank O’Hara (født 27. mars 1926 i Baltimore, USA, død 25. juli 1966) var en amerikansk poet, forfatter og kunstkritiker som sammen med andre poeter som John Ashbery, James Schuyler, Barbara Guest og Kenneth Koch, var et sentralt medlem av New York School of Poetry.
Med finansiering og stipender fikk O’Hara gå på Harvard University, der han delte rom med den fremtidige kunstner og forfatter Edward Gorey. Selv om han tok hovedfag i musikk og gjorde noe komponering, var O’Hara sitt oppmøte uregelmessig og hans interesser for musikk var ikke alltid forenlig med det han ellers hadde lyst til.
O’Hara studerte også filosofi og teologi ved Harvard, og han skrev noe impulsivt poesi på fritiden. O’Hara var i sine ungdomsår sterkt påvirket av visuell kunst og av moderne musikk, som var hans første kjærlighet. Til tross for sin kjærlighet for musikk som han beholdt hele livet, så endret likevel O’Hara sitt hovedverk og han ble ferdig uteksaminert fra Harvard i 1950 med en grad i engelsk.
Så gikk han videre med gradsstudier ved University of Michigan i Ann Arbor, Michigan. Mens han var i Michigan, vant han en Hopwood Award og han fikk sin MA i engelsk litteratur i 1951. Denne høsten flyttet O’Hara til en leilighet i New York City sammen med Joe LeSueur, som skulle bli hans romkamerat og iblant hans elsker de neste 11 årene. Det var i New York City at han begynte å undervise ved The New School.
Han var hele sitt liv kjent for sine ekstreme omgjengelighet, lidenskap, og varme mot andre mennesker, O’Hara hadde derfor hundrevis av venner og elskere gjennom hele sitt liv, mange av disse kom fra New York sine kunst og poesi-verdener. Kort tid etter ankomst til New York, ble han ansatt i resepsjonen på Museum of Modern Art og der begynte han å skrive mer seriøst.
O’Hara var aktiv i New Yorks kunstverden. Han jobbet som anmelder for forskjellige kunst-magasiner, og i 1960 ble han utnevnt til assisterende kurator for en maleri og skulptur-utstilling for Museum of Modern Art. Han var også venner med kunstnerne Willem de Kooning, Norman Bluhm, Larry Elver og Joan Mitchell.
O’Haras poesi var generelt selvbiografisk, mye av det var basert på observasjoner på hva som skjedde rundt ham i det øyeblikket han skrev diktene sine.
Lew Beck
Lewis William Beck, Jr. (født 19. april 1922, død 25. april 1970) var en amerikansk basketballspiller som deltok i de olympiske leker 1948 i London.
Beck ble olympiske mester i basketball under OL 1948 i London. Han var med på det amerikanske laget som vant basketturneringen. Det var andre gang som basketball sto på det olympiske programmet og tjuetre lag deltok i turneringen. USA vant semifinalen over Mexico med 71-40 og i finalen vant de med 65-21 over Frankrike.
Beck spilte collegebasket på Oregon State University
Papua Ny-Guinea under Sommer-OL 1984
Papua Ny-Guinea under Sommer-OL 1984. Sju sportsutøvere fra Papua Ny-Guinea deltok i to sporter under Sommer-OL 1984 i Los Angeles. Det var andre gangen som Papua Ny-Guinea deltok i et sommer-OL, de vant ikke noen medaljer.
126 Velleda
126 Velleda er en hovedbelteasteroide. Den ble oppdaga den 5. november 1872 av Paul-Pierre Henry fra Observatoire de Paris i Paris. Den er oppkalt etter Velada, en seerske som var involvert i batavernes oppstand mot romerene.
Paraná Clube
Paranás hovedrivaler er Atlético Paranaense og Coritiba, som begge kommer fra samme by. Den brasilianske landslagsspilleren Ricardinho (nå Beşiktaş) startet karrieren sin i klubben.
På stengrunn (musikkalbum)
På stengrunn, med undertittel 16 Sanger av Rudolf Nilsen, er et musikkalbum av Lillebjørn Nilsen, Carl Morten Iversen, Kari Svendsen, Jon Arne Corell, Steinar Ofsdal og Lars Klevstrand fra 1973. Albumet ble gjenutgitt i 2001 med fire bonusspor.
Sony Ericsson W810
Sony Ericsson W810 (versjoner: W810i og W810c) er en mobiltelefon i Walkman-serien (W) fra Sony Ericsson og er etterfølger av W800. Telefonen er en kameratelefonen og ble utgitt i april 2006.
Utseende
Telefonen kommer i både sort og hvit, den hvite varianten kom ut litt senere enn den originale sorte. I forhold til de tidligere Sony Ericsson-variantene har ikke W810 en joystick til å navigere med, men en såkalt "d-pad". Oransje er den lett gjenkjennelige fargen på telefonen og finnes i logoen til walkman-designet både foran og bak (nederst).
Skins (golf)
Skins er en konkurranseform i golf.
Det spilles om å vinne enkelthull, eller skins, ofte med en pengepremie for hvert hull, hvor den som bruker færrest slag på hullet vinner ett skin. Om spillerne bruker like mange slag på hullet, blir poenget delt og hele premien overføres til neste hull. Om spiller A og spiller B deler hull 1 og 2, og spiller A vinner hull 3, har spiller A altså vunnet tre skins og dermed summen av premien for de tre hullene.
Spiller flere enn to spillere sammen er det nok at to spillere deler et hull for at premien, eller skin-et, føres videre. Alle spillerne er da fortsatt med på å kunne vinne det skin-et.
Eksempel:
Etter avtalt antall hull, er vinneren den som har flest skins.
Gregory Isaacs
Gregory Anthoney Isaacs (født 15. juli 1951 i Fletchers Land i Kingston på Jamaica, død 25. oktober 2010 i London) var en jamaicansk vokalist og reggaemusiker.
I tenårene var Gregory Isaacs ivrig etter å delta på talentkonkurranser rundt om i Kingston, og ble tidlig mye erfaring på scenen. Opp gjennom 1970-tallet hadde Isaacs flere reggaehits på Jamaica, blant annet singlene «Lonely Soldier» og «Black a Kill Black».
Gregory Isaacs internasjonale gjennombrudd kom i 1978 da han signerte platekontrakt med Virgin Records og senere samme år spilte han en birolle i filmen Rockers. Blant annet opptrer han med sangen «Slave Master» midt i filmen, mens hovedpersonen Leroy «Horsemouth» Wallace spiller trommer. I 1978 ble også albumet Cool Ruler utgitt og året etter kom plata Soon Forward. Selv om disse platene ikke solgte så bra som Isaacs og Virgin Records hadde håpet på, blir disse albumene regnet som Gregory Isaacs beste verk.
Isaacs døde 25. oktober 2010 i London etter en tids sykdom.
Gregory Isaacs fortsatte å gi ut plater opp gjennom 1970-, 1980-, 1990- og 2000-tallet og var inntil sin død fortsatt aktiv som reggaemusiker.
Eric Koston
Eric Koston (født 29. april 1975 i Bangkok i Thailand) er en amerikansk profesjonell skateboarder som bor i Los Feliz-distriktet i Los Angeles, California. Han ble født i Bangkok, men familien flyttet til San Bernardino, California da Koston var 9 måneder gammel. Eric Kostons mor var fra Thailand og faren fra USA.
Eric begynte å skate da han var 11 år gammel, da hans eldre bror gav ham et gammelt Mark Gonzales-brett. Koston gikk ut av tiende klasse for å bli profesjonell skater.
Han ble sponset for første gang i 1991 og ble profesjonell i 1993. Samme år flyttet han til Los Angeles.
Marinøkkelslekten
Forslag om å dele marinøkkelslekten inn i 4 slekter har foreløpig fått lite oppslutning. Noen forskere opererer også med en marinøkkelfamilie (Botrychiaceae), som da inneholder marinøkler Botrychium samt dens underslekter Botrypus, Japanobotrychium og Sceptridium. Dette er ikke anerkjent innen nordisk botanikk, og anerkjennes ikke i nyere studier (Smith et al, 2006).
I Norge er slekten representert med seks arter, i tillegg finnes stormarinøkkel i Sverige og Finland.
Fleischer ring
Fleischer rings er pigmenterte ringer i ytterkant av cornea. Dette grunnet avsetning av jern i de grunnleggende epithelialcellene. Fleischer ringer fremstår normalt som gulaktige eller mørkebrune og kan danne hele sirkler eller bare delsirkler.
Fleischer ringer er indikasjon på keratokonus, en degenererende tilstand i cornea. Dette gjør cornea tynn og fører ofte til at den sentrale del av cornea får en konisk form.
Sammenblanding med Kayser-Fleischer ringer
Det forekommer sammenblanding av begrepene «Fleischer ringer» og «Kayser-Fleischer ringer». Kayser-Fleischer ringer skyldes kobberavsetninger, og er indikasjon på Wilsons sykdom, mens Fleischer ringer skyldes jernavsetninger.
Carl Röchling (maler)
Carl Röchling (født 18. oktober 1855 i Saarbrücken, død 6. mai 1920 i Charlottenburg i Berlin) var en tysk maler og illustratør som særlig arbeidet med militærhistoriske motiver.
Carl Röchlings maleri «The Germans to the Front» fra 1900 ble et ikon for det tyske keiserriket og tysk militarisme før første verdenskrig, blant annet gjennom reproduksjoner på postkort. Motivet viser tyske marinesoldater som kommer den europeiske ekspedisjonsstyrken til unnsetning under bokseropprøret i havnebyen Tianjin i Kina.
127 Johanna
127 Johanna er en hovedbelteasteroide. Den ble oppdaga den 5. november 1872 av Prosper-Mathieu Henry fra Observatoire de Paris i Paris. Det antas at den «Johanna» asteroiden er oppkalt etter er Jeanne d’Arc.
Vince Boryla
Vincent Joseph Boryla (født 11. mars 1927 i Indiana, død 27. mars 2016 i Denver) var en amerikansk basketballspiller som deltok i de olympiske leker 1948 i London.
Boryla ble olympiske mester i basketball under OL 1948 i London. Han var med på det amerikanske laget som vant basketturneringen. Det var andre gang som basketball sto på det olympiske programmet og tjuetre lag deltok i turneringen. USA vant semifinalen over Mexico med 71-40 og i finalen vant de med 65-21 over Frankrike.
Boryla spilte collegebasket på University of Notre Dame og University of Denver.
Nordlyset (norsk-amerikansk avis)
Nordlyset var den første i rekken av norsk-amerikanske aviser som utkom i det norske immigrantmiljøet i USA. Første eksemplar utkom olsokdagen 1847 i Muskego i Wisconsin. Avisens redaktør var James Denoon Reymert fra Farsund. Avisen fremmet nye amerikanske verdier som frihet og likhet. I flere av artiklene argumenteres det for at de norske utvandrernes frihet ble langt større i USA, og at dette var hovedgrunnen til at mange emigrerte.
San Bernardino (California)
San Bernardino er en by og hovedstaden i San Bernardino County i den amerikanske delstaten California. Byen ligger øst for Los Angeles. Byen er den 18. største byen i California og 101. største i USA. I 2006 bodde det 205 010 mennesker i San Bernardino.
Maria av Østerrike
Maria av Østerrike, også Maria av Ungarn, av Castilla, av Habsburg, eller av Burgund (født september 1505 i Brussel, død oktober 1558 i Cigales), var dronning til Ludvig II av Ungarn, og ble senere guvernør av habsburgske Nederlandene for sin bror, keiser Karl V av det tysk-romerske rike.
Opprinnelse
Hun ble født i Brussel av Filip I av Castilla («Den smukke») og Johanna den vanvittige. Hennes besteforeldre på farssiden var Maximilian I av det tysk-romerske rike og dennes første hustru Maria av Burgund. Hennes besteforeldre på morsiden var Ferdinand II av Aragón og dennes kusine Isabella I av Castilla.
Maria var en yngre søster av Eleonore av Østerrike, keiser Karl V, Elisabet av Østerrike (også kalt for Isabella) og Ferdinand I av det tysk-romerske rike. Hun var den eldre søsteren av Katharina av Habsburg.
Dronning av Ungarn
De ble gift den 13. januar 1522 i Buda. Deres felles portrett eksisterer fortsatt. Både hans kappe og hennes antatt bryllupskjole er utstilt ved Ungarns nasjonale museum.
Guvernør av Nederlandene
Maria ville ikke gifte seg igjen. Hennes sjanse for å regjere kom fire år senere. Hennes tante på farsiden, Margarete, erkehertuginne av Østerrike, døde den 1. desember 1530, og etterlot seg posisjonen som guvernør av Nederlandene ledig. Hennes bror etablerte Maria som tantens etterfølger og hun ble i denne posisjonen fram til 1555. Karl V ga henne slottet Binche sør for Brussel som belønning for hennes trofaste tjeneste. Hun ombygde slottet i en bevisst etterligning av Fontainebleau, men det ble ødelagt av troppene til Henrik II av Frankrike i 1554, men to av maleren Tizians fire malerier som viste avstraffingen av opprørene, bestilt i 1548 for Binche, er oppbevart ved Museo del Prado i Madrid (se bilde). Hun ble etterfulgt som guvernør av Emanuele Filiberto av Savoia, hertug av Savoia.
Hun døde i Cigalos og i hennes testamente ønsket hun at hennes medaljong, en gang båret av hennes ektemann, formet som et hjerte, skulle bli smeltet og verdien fordelt blant de fattige.
Mesjtsjovsk
Mesjtsjovsk (russisk: Мещо́вск), er en by i Kaluga oblast i Russland. Den ligger ved elva Tureja, rundt 85 km sørvest for Kaluga.
Den ble først nevnt i russiske krøniker i forbindelse med den mongolske invasjonen i 1238. Katarina den store ga stedet byrettigheter i 1776.
Demografi
Befolkningsutvikling: ! År || Folketall || Kilde